**Lenka Kripac** (s. 19. maaliskuuta 1978 Uusi Etelä-Wales, Australia), taiteilijanimeltään **Lenka**, on australialainen laulaja-lauluntekijä. Ennen soolouraansa hän kuului Decoder Ring -yhtyeeseen, ja näytteli australialaisissa tv-sarjoissa ja elokuvissa.

Lenka asui Tšekkoslovakiasta muuttaneen isänsä ja australialaissyntyisen äitinsä kanssa "korvessa", kunnes Lenkan ollessa seitsemänvuotias perhe muutti Sydneyyn, jossa Lenka kävi koulunsa, sai musiikkiopintoja ja alkoi työskennellä musiikin parissa. 

Lenka opiskeli *Australian Theatre For Young People*ssa näyttelemistä Cate Blanchettin opastuksella. Hän kävi taidekoulua ja näytteli muun muassa indie-elokuvissa *The Dish* ja *Lost Things*. Hän lauloi Decoder Ring -yhtyeen tekemällä *Somersault*-elokuvan soundtrackilla, joka sai useita palkintoja. Lenka matkusti 2006 yhtyeen mukana Yhdysvaltoihin South by Southwest -festivaalille ja lyhyelle kiertueelle. Hän sekä lauloi että soitti kosketinsoittimia. Hän lähti yhtyeestä toisen levyn jälkeen, muutti Los Angelesiin ja aloitti soolouransa. 

Lenkan esikoisalbumi Lenka ilmestyi vuonna 2008. Hänen soolotuotantonsa on saanut vaikutteita muun muassa Björkiltä ja Jemiltä. Lenkan kappale "Everything at Once" soi Microsoftin Windows 8 -mainoksessa.

Oma elämäntilanne
-----------------

Lenka on naimisissa graafisen taiteilijan, James Gulliver Hancockin kanssa. Lenka ilmoitti 27. syyskuuta 2011, että on raskaana. Maaliskuussa 2012 hän kirjoitti Twitteriin, että heille on syntynyt poika. Nykyään Lenka matkustaa kahden asunnon väliä (Sydney, Australia ja Brooklyn, New York).*lähde?*

Diskografia
-----------

### Albumit

* *Lenka* (2008)
* *Two* (2011)
* *Shadows* (2013)
* The Bright Side (2015)

### Singlet

* *The Show* (2009)
* *Trouble Is a Friend* (2009)
* *Don't Let Me Fall* (2010)
* *Roll With the Punches* (2010)
* *Heart Skips a Beat (2011)*
* *Two* (2011)
* *Everything at Once* (2012)
* *Heart To The Party* (2013)
* "Blue Skies" (2015)
* "Unique" (2015)
* "Go Deeper" (2015)

Lähteet
-------

1. ↑  Lenka Kripac Photos *acephotos.org*. Viitattu 5.1.2011. (englanniksi)
2. 1 2  Lenka *ravemagazine.com.au*.  4.11.2008. Viitattu 5.1.2011. (englanniksi)
3. ↑  Lenka Kripac *imdb.com*. Viitattu 5.1.2011. (englanniksi)
4. 1 2 3 4  Lenka Kripac *celebriton.com*. Viitattu 5.1.2011. (englanniksi)
5. ↑  History *lenkamusic.com*.  Arkistoitu 28.11.2010. Viitattu 5.1.2011. (englanniksi)
6. 1 2 3 4 5  Lenka *columbia.co.uk*. Viitattu 5.1.2011. (englanniksi)
7. ↑  With this Ring *smh.com.au*.  8.10.2004. Viitattu 5.1.2011. (englanniksi)
8. ↑  Lenka - Two CD *cduniverse.com*. Viitattu 13.4.2011. (englanniksi)
9. ↑  Single review: Heart skips a beat by Lenka *reflectiveinklings.com*.  Arkistoitu 2.1.2013. Viitattu 13.4.2011. (englanniksi)

Aiheesta muualla
----------------

* Virallinen sivusto (Arkistoitu – Internet Archive) (englanniksi)

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF

 |
|  |
| Kansalliset | 
* Ranska
* BnF data
* Saksa
* Yhdysvallat
* Tšekki

 |
|  |
| Taiteenala | 
* MusicBrainz

 |
|  |
| Muut | 
* Europeana

 |

 |